मो तौसीफ आलम

तौसीफ आलम (जन्म 1 जनवरी 1980) एक भारतीय राजनीतिज्ञ हैं ।  वह 2005 से बहादुरगंज विधानसभा क्षेत्र का प्रतिनिधित्व करने वाले बिहार विधानसभा के सदस्य हैं ।

प्रारंभिक जीवन और शिक्षा 
मो तौसीफ आलम का जन्म बिहार के किशनगंज के गाँव गुर्गन मिलिक में हुआ था। उन्होंने 1996 में बिहार मदरसा शिक्षा बोर्ड से फौकानिया ( 10 वीं ) किया है।   1998 में उन्होंने राजनीति में कदम रखा और 2000 से 2004 के दौरान मुखिया के रूप में काम किया।

व्यक्तिगत जीवन 
उनके पिता का नाम जमशेद आलम है। तौसीफ आलम की शादी तराना अशफी से हुई है।

राजनीतिक कैरियर 
1998 में, वह राजनीति में शामिल हो गए। 2005 के बिहार विधान सभा चुनाव में उन्होंने बहादुरगंज विधान सभा से एक निर्दलीय उम्मीदवार के रूप में चुनाव लड़ा और निर्वाचित हुए।  लेकिन त्रिशंकु विधानसभा के कारण बिहार में कोई सरकार नहीं बन सकी।  उसी वर्ष अक्टूबर-नवंबर में नए चुनाव हुए। दोनों चुनावों के बीच में राष्ट्रपति शासन लगाया गया।  और अक्टूबर 2005 में बिहार विधान सभा चुनाव में उन्होंने भारतीय राष्ट्रीय कांग्रेस के उम्मीदवार के रूप में चुनाव लड़ा और अपनी सीट फिर से बचा ली। लगातार दो चुनावों, 2010 और 2015 में, उन्होंने क्रमशः अपनी तीसरी और चौथी जीत दर्ज की।   2015 के चुनाव में उन्होंने भाजपा के अवध बिहारी सिंह को 13,942 मतों से हराया।

संदर्भ 

1980 में जन्मे लोग
भारतीय राजनीतिज्ञ
बिहार के राजनीतिज्ञ
जीवित लोग